2017. gada 4. aprīlī Rīkojums Nr. 178

Rīgā (prot. Nr. 18  33. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Valsts asinsdonoru centram) finansējumu, kas nepārsniedz 24 569 *euro*, lai Valsts asinsdonoru centrs nodrošinātu stacionārās vietnes darbību Merķeļa ielā 11, Rīgā.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no līdzekļiem neparedzētiem gadījumiem atbilstoši šā rīkojuma 1. punktam pēc attiecīgo iepirkumu procedūru veikšanas.

Ministru prezidents Māris Kučinskis

Veselības ministre Anda Čakša